અમદાવાદ: ગુજરાતે ગઇ કાલે જીએસટી બિલને સર્વસંમતિથી પસાર કર્યું છે. આગામી દિવસોમાં ગુડ્સ એન્ડ સર્વિસ ટેક્સ દેશભરમાં અમલી બનવા જઇ રહ્યો છે ત્યારે વેપારીઓને બિલ બનાવવાની સિસ્ટમમાં ભારે તબદિલી કરવી પડી શકે છે. નોંધાયેલા કરપાત્ર વેપારીએ કરપાત્ર માલ કે કરપાત્ર સેવા સપ્લાય કરવા માટે ટેક્સ ઇન્વોઇસ આપવાનું રહેશે. બિલમાં માલનું વર્ણન, માલનો જથ્થો, માલની કિંમત, લગાવેલ વેરાની અને નિયમોથી નિર્ધારિત કરવામાં આવે તે માહિતી સામેલ કરવાની રહેશે.